b"\n_START_ARTICLE_\nSant Roc de Sant Mart\xc3\xad de Riucorb\n_START_SECTION_\nDescripci\xc3\xb3\n_START_PARAGRAPH_\n\xc3\x89s una ermita d'\xc3\xa8poca barroca que actualment es troba en un estat d'abandonament ru\xc3\xafn\xc3\xb3s. De les seves restes dedu\xc3\xafm una planta basilical de nau \xc3\xbanica amb un petit transsepte. Anteriorment existia una coberta de c\xc3\xbapula lleugerament el\xc2\xb7l\xc3\xadptica al creuer i coberta de volta de can\xc3\xb3 amb arcs torals peraltats re refor\xc3\xa7 estructural._NEWLINE_\xc3\x89s una capella fruit de successives intervencions i reformes. Davant l'esgl\xc3\xa9sia hi ha un atri porticat lleugerament descentrat on antigament hi havia situat el cor. Tota l'esgl\xc3\xa9sia \xc3\xa9s envoltada per un r\xc3\xa0fec. Com a elements decoratius, entre les ru\xc3\xafnes trobem pilastres i cornises que decoraven els murs i mostres de policromia.\n_START_SECTION_\nHist\xc3\xb2ria\n_START_PARAGRAPH_\nLes primeres not\xc3\xadcies hist\xc3\xb2riques es localitzen al testament de l'any 1607 de Montserrat Blanch. La primitiva esglesiola de Sant Roc fou constru\xc3\xafda fruit de la voluntat d'aquesta senyora. Al 1691 hi hagu\xc3\xa9 una modificaci\xc3\xb3 de la capella on ja hi apareix una nova advocaci\xc3\xb3, a Sant Sebasti\xc3\xa0. Les grans reformes vingueren propiciades per la fam\xc3\xadlia Torrent el 1734, quan el rector Roc Torrent inici\xc3\xa0 una reconstrucci\xc3\xb3 total. Aquestes obres finalitzaren l'any 1737, amb la casa de l'ermit\xc3\xa0 constru\xc3\xafda al costat._NEWLINE_El 1788 l'esgl\xc3\xa9sia nom\xc3\xa9s tenia un altar i l'arquebisbe de Tarragona la va fer tancar. El 1795 Anton Torrent i torrent la va fer restaurar. Un cop el llinatge desaparegu\xc3\xa9, l'ermita entr\xc3\xa0 en decad\xc3\xa8ncia malgrat ser el pante\xc3\xb3 familiar dels Torrent. Va patir els aldarulls de la guerra civil."